ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**«15» հունիսի 2021 թվականի N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ N 3 «ՇԻՐԱԿ» ԳԵՐԵԶՄԱՆԱՏԱՆ ԸՆԴԼԱՅՆՄԱՆ ՀԱՄԱՐ ՀՈՂԱՄԱՍ ՁԵՌՔ ԲԵՐԵԼՈՒ ՆՊԱՏԱԿՈՎ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետով, հիմք ընդունելով Գյումրի համայնքի «Հավերժ հիշատակ» փակ բաժնետիրական ընկերության տնօրենի ժ/պ Է.Բաղրամյանի՝ Գյումրի համայնքի ղեկավարին ուղղված 2021 թվականի հունիսի 01-ի զեկուցագիրը՝ **Գյումրի** **համայնքի ավագանին որոշում է.**

1. Հայաստանի Հանրապետության Շիրակի մարզի Գյումրի համայնքի N 3 «Շիրակ» գերեզմանատան ընդլայնման և նոր գերեզմանատան կազմակերպման նպատակով հողամաս ձեռք բերելու համար հատկացնել ֆինանսական միջոցներ՝ 4 200 000 (չորս միլիոն երկու հարյուր հազար) Հայաստանի Հանրապետության դրամի չափով:

2.Հանձնարարել Գյումրու համայնքապետարանի աշխատակազմի ֆինանսա-տնտեսագիտական բաժնի պետ-գլխավոր ֆինանսիստին սույն որոշման 1-ին կետում նշված գումարի հատկացումը կատարել Գյումրի համայնքի 2021 թվականի բյուջեի 8/2/7 գործառական դասակարգման (5411) «Հող» տնտեսագիտական դասակարգման հոդվածից` օրենքով սահմանված կարգով:

1. Սույն որոշումը ուժի մեջ է մտնում հրապարակմանը հաջորդող օրվանից:

Ռ.Սանոյան

Կ.Բադալյան

Ա.Մանուկյան

Լ.Ջիլավյան

Ա.Հակոբյան

Հ.Գասպարյան

Կատարող՝ Ա.Հակոբյան

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ N 3 «ՇԻՐԱԿ» ԳԵՐԵԶՄԱՆԱՏԱՆ ԸՆԴԼԱՅՆՄԱՆ ՀԱՄԱՐ ՀՈՂԱՄԱՍ ՁԵՌՔ ԲԵՐԵԼՈՒ ՆՊԱՏԱԿՈՎ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման ընդունումը անհրաժեշտություն է, քանի որ բոլոր 3 գերեզմանների հողային ռեսուրսները սպառված են և շատ լուրջ պրոբլեմ է առաջացել հուղարկավորությունների կազմակերպման հարցերում: Խնդրի լուծման միակ ճանապարհը գերեզմանատների ընդլայնման և նոր գերեզմանատան կազմակերպումն է:

Քաղաքի վարչական տարածքում գտնվող N 1 և N 2 գերեզմանատները գործում են կիսափակ ռեժիմով, ընդլայնման հնարավորություն չունեն: Համայնքի միակ բաց գերեզմանատունը «Շիրակ» գերեզմանատունն է, որը քաղաքի վարչական տարածքի սահմաններից դուրս է և ունի հնարավորություն ընդլայնելու, ինչպես նաև նոր, օրինակելի գերեզմանատուն կազմակերպելու համար:

Հողամասը ձեռք է բերվելու հարևան «Մարմաշեն» խոշորացված համայնքից՝ ընդհանուր 12,98 հա մակերեսով, որից 4,28 հա ընդլայնման և 8,70 հա՝ նոր գերեզմանատան կազմակերպման համար:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ N 3 «ՇԻՐԱԿ» ԳԵՐԵԶՄԱՆԱՏԱՆ ԸՆԴԼԱՅՆՄԱՆ ՀԱՄԱՐ ՀՈՂԱՄԱՍ ՁԵՌՔ ԲԵՐԵԼՈՒ ՆՊԱՏԱԿՈՎ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2021 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Հայաստանի Հանրապետության Շիրակի մարզի Գյումրի համայնքի ավագանու «Հայաստանի Հանրապետության Շիրակի մարզի Գյումրի համայնքի N 3 «Շիրակ» գերեզմանատան ընդլայնման համար հողամաս ձեռք բերելու նպատակով դրամական միջոցներ հատկացնելու մասին» որոշման ընդունմամբ Գյումրի համայնքի 2021 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: